ബാഴ്സലോണയുടെ പുതിയ പരിശീലകനാകാന് സാവി വരുന്നു നൗകാമ്ബ് ബാഴ്സലോണയുടെ പുതിയ പരിശീലകനാകാന് മുന്താരം സാവി രംഗത്ത്. ബാഴ്സയുടെ എക്കാലത്തെയും മികച്ച മധ്യനിര താരമാണ് ഈ നാല്പ്പത്തൊന്നുകാരന്. സാവിയുമായി ലപോര്ട്ട ചര്ച്ച നടത്തി. പരിശീലകസംഘത്തിന്റെ കാര്യത്തില് തീരുമാനമായാല് സാവി ബാഴ്സയുടെ പരിശീലക കുപ്പായമണിയും. നിലവില് ഖത്തര് ക്ലബ് അല്സാദിനെയാണ് പരിശീലിപ്പിക്കുന്നത്. ബാഴ്സയ്ക്കായി 767 മത്സരങ്ങളില് കളിച്ചിട്ടുണ്ട്. ബാഴ്സ ആരാധകര് ഏറെനാളായി ആഗ്രഹിച്ച കാര്യമായിരുന്നു സാവിയുടെ തിരിച്ചുവരവ്. ഏണസ്റ്റേ വാല്വെര്ദയ്ക്ക് പകരം എത്തുമെന്ന് കരുതിയെങ്കിലും സമയമായില്ലെന്ന് പറഞ്ഞ് സാവി നിരാകരിക്കുകയായിരുന്നു. തുടര്ന്ന് കിക്വെ സെതിയെനും പിന്നാലെ റൊണാള്ഡ് കൂമാനും പരിശീലകരായെത്തി. സാമ്ബത്തിക പ്രതിസന്ധിയും ലയണല് മെസി ഉള്പ്പെടെയുള്ള മികച്ച കളിക്കാരുടെ അഭാവവും കാരണം ഉഴറുന്ന ബാഴ്സയെ മിനുക്കിയെടുക്കാന് സാവിക്ക് കഴിയുമോ എന്നതാണ് ഉറ്റുനോക്കുന്നത്. 2015ലാണ് ഈ മധ്യനിരക്കാരന് ക്ലബ് വിടുന്നത്. തുടര്ന്ന് അല്സാദിലെത്തി. 2019 അതേ ടീമിന്റെ പരിശീലകനായി. ശേഷം ഏഴ് കിരീടങ്ങള് അല്സാദിന് സമ്മാനിച്ചു.